เบนความสนใจของตัวคุณจากความหิว ปรับปรุงปัจจัยต่างๆ ของรูปแบบการใช้ชีวิตเพื่อจัดการกับความหิว หลอกให้ท้องเข้าใจว่าคุณอิ่ม
บางครั้งเวลาเราเครียด เบื่อ หดหู่ หรือโกรธ เราอาจจะรู้สึกหิว แต่อันที่จริง สิ่งเหล่านี้เป็นเพียงอารมณ์รุนแรงซึ่งอาจกระตุ้นสัญญาณที่เหมือนกับความหิว เพื่อจะคิดคำนวณว่าคุณกำลังเจอกับประสบการณ์ความหิวทางร่างกายจริงหรือไม่ ให้ถามตัวคุณเอง :  ฉันกินครั้งสุดท้ายไปเมื่อไร? หากนานกว่าสี่หรือห้าชั่วโมง ร่างกายของคุณอาจหิวจริงๆ เวลาใกล้เคียงกับเวลากินตามปกติหรือไม่? ฉันข้ามมื้ออาหารมาหนึ่งมื้อในวันนี้หรือไม่? ฉันกำลังประสบกับสัญญาณต่างๆ ของความหิวตามรูปแบบหรือไม่?  สิ่งเหล่านี้รวมทั้ง : ความรู้สึกเป็นโพรงหรือว่างเปล่า ท้องร้อง หรือ หิวจนแสบท้อง การมีบางช่วงเวลาแบบเซน เป็นอีกหนึ่งวิธีที่มีประสิทธิภาพในการระงับความอยากอาหาร การหายใจลึกๆ จากบริเวณหน้าท้องของคุณ จะทำให้ข้างในท้องเต็มไปด้วยลม และสามารถทำให้คุณสงบลงได้   ผลศึกษาเมื่อเร็วๆ นี้ชิ้นหนึ่งระบุว่า การนั่งสมาธิช่วยให้คุณเป็นนักกิน "ผู้คอยระมัดระวัง“ เพราะคุณจะปรับตัวให้เข้ากับสัญญาณต่างๆ ของความหิวมากขึ้น และมีความเป็นไปได้น้อยลงที่จะกินเพราะความเบื่อ  หากคุณหิวจนแสบท้อง จงหลับตาลงและเพ่งความสนใจที่ลมหายใจของคุณ จนกระทั่งความรู้สึกนั้นผ่านพ้นไป  คุณสามารถลองเดินจงกรม. เป็นรูปแบบของการทำสมาธิที่มีความเคลื่อนไหว สามารถช่วยให้คุณเพ่งความสนใจ สงบลง และนำคุณห่างออกจากอาหารที่น่ากิน การออกกำลังกายดีๆ เพื่อเรียกเหงื่อไม่เพียงเผาผลาญแคลอรี่ และช่วยให้คุณบริโภคน้อยลง แต่ยังสามารถระงับความอยากอาหารได้นานถึงสองชั่วโมงด้วย การเพิ่มการออกกำลังกายกับเสริมการฝึกตอนช่วงพัก จะกระตุ้นฮอร์โมนที่จะช่วยให้คุณรู้สึกอิ่มมากขึ้น และไม่โหยหาอาหาร  การออกกำลังกายแบบแอโรบิกช่วยลดระดับของสารเคมีชื่อฮอร์โมนความหิวเกรลิน และยังช่วยเพิ่มจำนวนของฮอร์โมนอื่นๆ ที่ช่วยระงับความอยากอาหารในร่างกายของคุณ  การเพิ่มช่วงพัก หรือเร่งความเร็วช่วงสั้นๆ ให้กับการบริหารแบบคาร์ดิโอ จะช่วยเพิ่มประสิทธิผลสูงสุดในการบรรเทาความหิว   หากคุณหิวหลังจากออกกำลังกาย ให้ลองดื่มน้ำสักแก้ว มีบ่อยครั้งที่การหิวจนแสบท้องเป็นสัญญาณของความกระหายน้ำ เวลาถูกจู่โจมด้วยความกระหายหรือความปรารถนาที่จะกิน อาจทำได้ยากที่จะเบนความสนใจของคุณจากความคิดนี้ การจดรายการสิ่งอื่นๆ ที่คุณสามารถทำได้เพื่อช่วยเบนความสนใจของตัวคุณเองจะช่วยได้  คุณอาจลอง:  ฟังเพลง อ่านหนังสือหรือนิตยสาร ทำงานบ้านต่าง ๆ อาบน้ำ หรืออาบน้ำฝักบัวร้อนๆ ดูหนังสักเรื่องหนึ่ง เล่นเกมสักเกมหนึ่ง มีคำแนะนำว่าผู้ใหญ่สมควรนอนอย่างน้อยเจ็ดถึงเก้าชั่วโมงในแต่ละคืน หากคุณนอนไม่พอ ร่างกายจะผลิตฮอร์โมนเกรลิน—ฮอร์โมนความหิวในร่างกายของคุณเพิ่มมากขึ้น การมีฮอร์โมนตัวนี้ในระดับสูงช่วยให้คุณรู้สึกหิวมากขึ้นตลอดวัน ผลการศึกษาแสดงให้เห็นว่า ร่างกายที่อดนอนจะกระหายคาร์โบไฮเดรตเพิ่มมากขึ้น  เข้านอนเร็วขึ้น หรือตื่นสายมากขึ้นหากทำได้ เพื่อที่คุณจะสามารถนอนหลับได้ตามจำนวนชั่วโมงที่แนะนำ ปิดไฟทั้งหมด ปิดอุปกรณ์อิเลกทรอนิกส์ และอุปกรณ์อื่นใดที่เปล่งแสงหรือทำเสียง การรบกวนสมาธิแม้เพียงเล็กน้อยอาจทำให้คุณนอนไม่หลับ หรือไม่อาจนอนต่อได้ หากคุณกำลังพยายามจะรู้สึกอิ่มโดยไม่ต้องกินเพื่อการลดน้ำหนัก ยังมีความสำคัญที่จะต้องทำให้แน่ใจว่า คุณกำลังกินอาหารมื้อประจำตามปกติ การทำเช่นนี้ไม่เพียงช่วยให้ร่างกายลดน้ำหนักลงได้อย่างมีประสิทธิภาพมากขึ้น ยังจะช่วยรับประกันด้วยว่าคุณกำลังได้รับสารอาหารที่เหมาะสมเพื่อให้ยังคงมีสุขภาพดี  ผลการศึกษาได้แสดงให้เห็นว่าการข้ามมื้ออาหารอาจเพิ่มระดับความหิวของคุณตลอดวัน และอาจทำให้คุณกินมากเกินไป  วางแผนจะกินอาหารอย่างน้อยวันละสามมื้อ หากมีช่วงเวลาเกินสี่หรือห้าชั่วโมงในระหว่างมื้ออาหาร คุณอาจต้องการอาหารว่างเพิ่มในระหว่างมื้อ การเลือกกินอาหารสามารถส่งผลต่อความรู้สึกอิ่มของคุณได้ การเลือกกินอาหารประเภทโฮลฟู้ด (เช่น ผลไม้ ผัก หรือธัญพืชเต็มเมล็ด) จะช่วยเพิ่มความเสถียรของระดับน้ำตาลในเลือดของคุณ และไม่ย่อยเร็ว คุณจะรู้สึกอิ่มนานขึ้นหลังจากมื้ออาหาร  อาหารที่มีใยอาหารสูงกับมีน้ำมาก เช่น ผลไม้และผัก ยังจะช่วยให้คุณรู้สึกอิ่มมากขึ้นและนานขึ้นเพราะเพิ่มปริมาณให้กับมื้ออาหาร  ตัวอย่างเช่น คุณอาจกินผลราสเบอร์รี่หนึ่งถ้วย หรือสปาเกตตีเส้นโฮลวีตปรุงสุกหนึ่งถ้วยเพื่อช่วยเพิ่มใยอาหาร  ซุปและสตูที่อุดมสมบูรณ์เป็นทางเลือกที่ดี เพราะมักจะเต็มไปด้วยองค์ประกอบที่เป็นน้ำ โปรตีน และใยอาหาร การเติมส่วนผสมอื่นๆ เช่น ผักต่างๆ ถั่ว และสมุนไพร จะช่วยให้คุณรู้สึกอิ่มมากขึ้นได้นานขึ้น ถั่วชนิดต่างๆ รวมทั้งถั่วเลนทิลมีใยอาหารสูง ขณะที่ผักต่างๆ รวมทั้งถั่วลันเตาก็เป็นทางเลือกที่มีใยอาหารสูงอีกชนิดหนึ่ง จงเติมเนื้อแดง เช่น เนื้อไก่หรือเนื้อวัวลงในซุปเพื่อให้ได้โปรตีนด้วย   ลองชิมซอสฮัมมูสกับผักหั่นชิ้น เช่น แตงกวาซึ่งมีน้ำมาก หรือ บรอกโคลีซึ่งมีใยอาหารมาก เพื่อทำให้คุณเองรู้สึกอิ่มมากขึ้นในระหว่างมื้อ การเคี้ยวชิ้นหมากฝรั่งจะช่วยกระตุ้นให้สมองและท้อง เชื่อว่าคุณกำลังจะกินหรือรู้สึกอิ่ม การทำเช่นนี้ไม่เพียงจะกระตุ้นให้สมองของคุณรู้สึกอิ่ม ยังจะทำให้แน่ใจด้วยว่าปากของคุณยุ่งเกินกว่าที่จะกิน  ทำให้แน่ใจว่าคุณเคี้ยวหมากฝรั่งปลอดน้ำตาล เพื่อที่จะไม่ต้องได้แคลอรี่เพิ่มขึ้นมาโดยไม่จำเป็น การเคี้ยวหมากฝรั่งสามารถเผาผลาญได้ 11 แคลอรี่ต่อชั่วโมง การอมน้ำแข็งก้อนจะกระตุ้นความรู้สึกอิ่มเช่นเดียวกันกับหมากฝรั่ง  แถมน้ำแข็งก้อนยังมีประโยชน์เพิ่มเติมตรงที่ละลายเป็นน้ำได้ด้วย จะทำให้คุณอิ่มเช่นกัน  ลองเติมรสชาติชนิดปลอดน้ำตาลลงในน้ำแข็งก้อนหากคุณไม่ชอบรสชาติของน้ำแข็งเปล่าๆ ใช้ความระมัดระวังเวลาอมน้ำแข็งก้อนหากคุณมีอาการเสียวฟัน หรือใส่ที่ดัดฟันเพราะอาจทำให้เจ็บปากได้ คุณยังสามารถลองซื้อไอศกรีมแท่งชนิดปลอดแคลอรี่และปลอดน้ำตาล มาใช้เคี้ยวแทนน้ำแข็งก้อนได้ด้วย หนึ่งในวิธีที่ประสบความสำเร็จมากที่สุดในการทำให้อิ่มท้องโดยไม่ต้องกินอาหาร คือการดื่มน้ำเพิ่มขึ้นตลอดทั้งวัน การบริโภคน้ำจะทำให้ท้องอิ่ม และยังทำให้ร่างกายคุณไม่ขาดน้ำอีกด้วย   หากคุณมีอาการขาดน้ำอาจส่งสัญญาณขึ้นไปถึงสมองซึ่งคล้ายคลึงกับสัญญาณของความหิว หากไม่ได้รับน้ำมากพอ คุณอาจรู้สึกหิว ทั้งที่อันที่จริง คุณแค่กระหายน้ำเท่านั้น  น้ำโซดาอาจเป็นทางเลือกที่ดีทางหนึ่งเช่นกันเพราะจะมีฟองโซดาเต็มท้องของคุณ หากคุณไม่ชอบน้ำเปล่า ให้เติมรสชาติ ตัวอย่างเช่น เติมผลมะนาวเหลือง มะนาวเขียว แตงกวา หรือแม้กระทั่งผลไม้ เช่น ราสเบอรี่ แต่ต้องทำให้แน่ใจว่าคุณไม่ได้กินผลไม้ใดๆ ที่ได้ใส่ลงไปในน้ำ! การดื่มบางสิ่งที่มีรสชาติอาจช่วยให้ท้องของคุณสงบและสยบความหิวได้  คุณสามารถใช้สมุนไพรชนิดอื่นๆ เช่น รากชะเอม หญ้าเจ้าชู้ ใบตำแย และผักชีล้อม เพื่อช่วยระงับความอยากอาหาร  การแช่สมุนไพรเหล่านี้ในน้ำร้อนยังจะช่วยให้คุณมีชาดีๆ ดื่ม และยังได้ประโยชน์เพิ่มจากการดื่มน้ำที่ทำให้หนักท้องด้วย ให้ทดลองดื่มชาสมุนไพร หรือชาปรุงรสโดยไม่เติมน้ำตาล ชากับกาแฟเป็นตัวเลือกที่ดีเช่นเดียวกัน เพราะคาเฟอีนจะช่วยระงับความอยากอาหารของคุณ (ในระยะสั้น) ขณะเดียวกัน ก็ช่วยเติมเต็มท้องของคุณด้วยของเหลว หากคุณเริ่มจะรู้สึกหิวจนแสบท้อง แต่ไม่ต้องการจะกินอะไรเลย การแปรงฟันจะช่วยให้รู้สึกอิ่มได้ ไม่เพียงเพราะการกินอาหารหลังจากแปรงฟัน จะทำให้อาหารรสชาติไม่ดี แต่เป็นเพราะกลิ่นมินต์ในยาสีฟันจะเร่งให้สมองรู้สึกอิ่มด้วย  ใช้ยาสีฟันรสมินต์(สะระแหน่)หรือซินนามอน (อบเชย) ผลวิจัยแสดงให้เห็นว่า ไม่ใช่เพียงแค่มินต์ แต่ยังรวมถึงรสชาติของเครื่องเทศต่างๆ เช่น ซินนามอน (อบเชย) ด้วย ที่สามารถช่วยระงับความอยากอาหารของคุณได้  การทำเช่นนี้ยังจะช่วยลดความอยากน้ำตาลด้วย เพราะรสหวานจากยาสีฟันอาจช่วยตอบสนองความชอบลูกกวาดของคุณได้ชั่วครั้งชั่วคราว มีหลักฐานว่ากลิ่นเปปเปอมินต์สามารถระงับแรงกระตุ้นให้คุณกินอาหารได้  การอมลูกอมเปปเปอร์มินต์ไม่เพียงช่วยระงับความอยากอาหารของคุณ แต่ยังช่วยให้ปากไม่ว่างสำหรับอาหารชนิดอื่นๆ อีกด้วย   ทำให้แน่ใจว่าได้อมลูกอมเปปเปอมินต์ชนิดปลอดน้ำตาล เช่น ยี่ห้ออัลทอยด์ส เพื่อที่คุณจะได้ไม่ต้องบริโภคแคลอรี่โดยไม่จำเป็น  แม้เพียงแค่กลิ่นน้ำมันเปปเปอมินต์ก็ช่วยกระตุ้นสมองได้ ดังนั้นคุณจึงรู้สึกอิ่มท้อง
ถามตัวคุณเองว่าหิวจริงๆ หรือไม่. นั่งสมาธิ. ออกกำลังกายให้หนัก. จดรายการสิ่งที่ต้องทำ. นอนให้เพียงพอ. อย่าข้ามมื้ออาหาร. กินอาหารโฮลฟู้ด (ธรรมชาติ) และอาหารประเภทที่ทำให้อิ่ม. เคี้ยวหมากฝรั่ง. อมน้ำแข็งก้อน. ดื่มน้ำให้มากขึ้น. ดื่มชาสมุนไพร หรือชาปรุงรส. แปรงฟัน. อมลูกอมเปปเปอร์มินต์ หรือลูกอมปลอดน้ำตาลชนิดอื่นๆ.
https://www.wikihow.com/Feel-Full-Without-Eating https://www.wikihow.com/Feel-Full-Without-Eating https://www.wikihow.com/Feel-Full-Without-Eating
Distracting Yourself From Hunger Modifying Other Lifestyle Factors to Manage Hunger Tricking Your Stomach that You’re Full